5.10.2022.
HR
Službeni list Europske unije
L 258/287
23.
uviđa napore Instituta da osigura troškovno učinkovito i okolišno prihvatljivo mjesto rada; pozdravlja činjenicu da je Institut imenovao službenika zaduženog za okoliš kako bi radio na smanjenju učinka njegovih aktivnosti na okoliš; potiče Institut da izazove s kojima se suočio i iskustva koja je stekao podijeli u okviru mreže agencija EU-a; prima na znanje napredak Instituta u pogledu prenošenja rezultata svojih istraživanja javnosti te komuniciranja s javnošću preko društvenih mreža i drugih medija;
24.
traži modernizaciju zgrada kako bi se ispunili standardi nulte stope emisija, posebno postavljanjem solarnih ploča na sve zgrade Instituta;
25.
podsjeća na važnost povećanja digitalizacije Instituta u pogledu unutarnjeg djelovanja i upravljanja, kao i važnost ubrzanja digitalizacije postupaka; ističe da Institut i dalje treba biti proaktivan u tom pogledu kako bi se pod svaku cijenu izbjegao digitalni jaz među agencijama Unije; skreće pozornost na potrebu za poduzimanjem svih potrebnih sigurnosnih mjera kako bi se izbjegao rizik za sigurnost obrađenih informacija na internetu; poziva Institut da brže razvije svoju politiku kibersigurnosti i da je provede bez odgode;
26.
u vezi s drugim primjedbama koje su priložene Odluci o razrješnici i horizontalne su naravi upućuje na svoju Rezoluciju od 4. svibnja 2022.
(5) o uspješnosti, financijskom upravljanju i nadzoru agencija.
(5) Usvojeni tekstovi, P9_TA(2022)0196.